เรื่องย่อละคร True Love Story เพราะเธอคือรัก
31 พฤษภาคม 2559 ( 12:08 )
ออกอากาศทุกวันจันทร์ – อังคาร เวลา 20.00 น.
ทางช่อง True4U ช่อง 24 เริ่ม 20 มิถุนายน 2559
เรื่องที่ 1 รักคุณเข้าอีกแล้วเรื่องราวของ อาทิตย์ เชฟหนุ่มที่เคยเป็นเพียงลูกชายร้านตามสั่งเล็กๆแต่อดทนพยายามตั้งใจเรียนและสามารถทำตามฝันจนได้เป็นเชฟในภัตตาคารหรูที่ฝรั่งเศส จากนั้นอาทิตย์ก็ได้รับการเสนอชื่อให้ไปทำงานร้านดังที่นิวยอร์ค ซึ่งเหมือนเป็นขั้นสุดยอดของความใฝ่ฝันในชีวิตของเขาแต่อาทิตย์กลับไม่รู้สึกตื่นเต้นระหว่างรอการพิจารณาจากทางนิวยอร์ค อาทิตย์ก็กลับมาเยี่ยมเมืองไทยที่เขาไม่ได้เหยียบมานับสิบๆปีอย่างไม่ได้ซาบซึ้งหรือคิดถึงเท่าไหร่นัก อาทิตย์มีความทรงจำในวัยเด็กที่เขาเคยช่วยแม่ส่งอาหารไปตามบ้านของลูกค้าในละแวกบ้านและได้รู้จักกับเพื่อนๆเด็กๆมากมาย แต่ก็ผ่านมานานจนลูกค้าและเพื่อนๆเหล่านั้นย้ายบ้านไปกันหมดแล้วอาทิตย์เคยคิดว่าโลกในชีวิตของเขาคือทำอาหารให้เก่งที่สุด เขามอบความรักทั้งหมดให้กับการทำอาหารจนไม่ใส่ใจคนรอบตัว เพื่อนสนิทของอาทิตย์ที่เมืองไทยมีเพียง ก้อย ที่ทั้งสนิทและคิดไม่ซื่อชอบอาทิตย์ไปด้วยพร้อมกัน กับ การ์ด ลูกชายเจ้าของร้านอาหารไทยเก่าแก่ อาทิตย์มาช่วยกิจการของการ์ดที่กำลังซบเซาให้กระเตื้องขึ้นได้ด้วยฝีมือทำอาหารและแนวคิดทางการตลาดของเขาก้อยชวนอาทิตย์มาสอนทำอาหาร วิชาอาหารฝรั่งเศสกับเธอเพื่อฆ่าเวลา มีน นักเรียนที่เก่งเรื่องขนมกลับอ่อนมากในวิชาอาหารฝรั่งเศสของอาทิตย์ ซึ่งมีนก็ไม่ย่อท้อแอบทำอาหารอยู่ที่ห้องเรียนเชฟจนดึกดื่น อาทิตย์มาเห็นเข้าก็ตกใจเป็นห่วงและช่วยสอนมีนแบบตัวต่อตัวอาทิตย์ประกาศหาอาสาสมัครช่วยฝึกงานทำอาหารให้ร้านของการ์ดซึ่งกำลังจะมีงานเลี้ยงใหญ่ มีน จ๊อด ก้อย อาสามาช่วย ในงานนี้เองที่ทำให้อาทิตย์และมีนนึกต่างจดจำอดีตที่มีต่อกันในวัยเด็กได้ มีนในตอนเด็กบอกอาทิตยว่า โตขึ้นจะทำขนมให้อร่อยที่สุดจนอาทิตย์ยอมกินให้ได้ จึงหัดทำขนมตั้งแต่นั้นมาความสัมพันธ์ของอาทิตย์และมีนควรจะพัฒนาไปในทางที่ดี แต่ทั้งคู่ก็ต้องแยกจากกันอีก ความรักนี้จะลงเอยเช่นไร ติดตามชมเรื่องราวความรักซ้ำแล้วซ้ำอีกของอาทิตย์ และ มีน ได้ใน True Love Story เพราะเธอคือรัก ตอน รักคุณเข้าอีกแล้ว เรื่องที่ 2 กาลครั้งหนึ่ง
“ ถ้าคุณต้องสูญเสียใครซักคนที่รักมาก ๆ คุณจะรับมือกับมันยังไง ” “บางคนเลือกที่จะลืม แต่ฉันเลือกที่จะจำ”
ท่ามกลางความเป็นห่วงของบรรดาเพื่อนฝูงและชายหนุ่มที่รักเธอ ชายหนุ่มที่เป็นพ่อของลูกเธอ ธีร์ ที่ประสบปัญหาเดียวกับมินคือต้องสูญเสียลูกสาว แต่เค้าเลือกที่จะจดจำคนที่จากไปไว้ให้นานและสวยงามที่สุด เค้าเลือกที่จะอยู่กับปัจจุบันเพื่อดูแลสิ่งที่เค้ารักและยังเหลืออยู่นั้นก็คือมิน ซึ่งทั้งคู่ต้องเลิกลากันไปเพราะอุบัติเหตุครั้งนั้นการวิ่งเปรียบเสมือนความฝันของลูกสาวมิน การแสดงออกทางความเศร้าที่มินเลือกจึงหนีไม่พ้นการสานความฝันของลูกสาวเธอ
“ หลายคนเลือกที่จะวิ่งด้วยเหตุผลต่าง ๆ นานา แต่เธอเลือกที่จะวิ่งเพื่อที่จะจำ ”
เธอออกวิ่งทั้ง ๆ ที่เธอไม่เคยคิดที่จะออกกำลังกายมาก่อน แต่ดูเหมือนว่าข้อจำกัดของร่างกายคืออุปสรรคสำคัญในการเริ่มต้นของเธอ แต่ความเศร้าและความทรงจำที่มีต่อลูก กลับทำให้เธอมีพลังในการวิ่งต่อไป โดยไม่สนใจถึงศักยภาพของตัวเอง เธอทุ่มเทให้กับการวิ่งมากขึ้น จากทุ่มเทกลายเป็นการหมกมุ่น จนคนใกล้ตัวเธอและอดีตคนรักอย่างธีร์เป็นกังวลอย่างมาก และวันนึงเธอก็ได้พบความหมายที่แท้จริงของการวิ่งและแรงบันดาลใจต่าง ๆ จนทำให้เธอกลับมาอยู่กับปัจจุบันอีกครั้ง ท่ามกลางคนที่รักเธอ เรื่องที่ 3 คนที่คุณก็รู้ว่าใครปู่ต้น คุณปู่วัยเจ็ดสิบที่ปฏิญาณกับตัวเองว่า จะใช้ชีวิตในวันพรุ่งนี้ด้วยความสุขและแบ่งปันความสุขให้ คนอื่นรอบข้าง เป็นเพราะปู่ป่วยเป็นเนื้องอกในสมองทำให้ชีวิตที่เหลืออยู่มีความไม่แน่นอน เรื่องนี้เป็นความลับที่ ไม่เคยบอกใคร จนวันหนึ่งปู่ต้นบังเอิญได้มาพบกับ ป้าเปิ้ล อดีตนางเอกหนังไทยเมื่อสามสิบปีก่อนซึ่งเป็นขวัญใจ ปู่ต้นตั้งแต่สมัยนั้น วันนี้ปู่ต้นพบว่า ป้าเปิ้ลกลายเป็นคนซึมเศร้าเก็บตัวไม่เหมือนเปิ้ลคนเดิมที่ร่าเริงยิ้มเก่งปู่ต้นบอกกับตัวเองว่า จะสร้างมิชชั่นคืนรอยยิ้มให้ป้าเปิ้ลและทำสำเร็จได้ในที่สุด และนี่เองคือจุดเริ่มต้น ของความรู้สึกพิเศษต่อกันระหว่างป้าและปู่ แต่แล้วเรื่องที่ไม่คาดฝันก็เกิดขึ้นเมื่ออาการเนื้องอกในสมองของปู่ กำเริบ ทำให้ปู่ต้องทบทวนการตัดสินใจตัวเองว่า จะรับมือกับวันที่ต้องจากกันอย่างไร เรื่องที่ 4 หัวใจผูกกันเรื่อราวชีวิตของ โต ช่างภาพและนักเขียนสารคดีที่มีความอวดดีเป็นนิสัยประจำตัว บ่อยครั้งที่นิสัยแบบนี้นี่เองที่มักจะสร้างเรื่องบาดหมางกับคนรอบข้างเป็นประจำโต มีชีวิตครอบครัวในแบบสันโดษอยู่กับ แหม่ม ... แหม่มเป็นคนมองโลกในแง่ดีเสมอ เป็นคนที่ทำให้โตยับยั้งความเป็นตัวเองได้เสมอ และ เธอก็แทบจะเป็นคนคนเดียวที่มองเห็นแง่มุมความอ่อนแอภายใต้ความอวดดีของโต แหม่มมีปัญหาสุขภาพเรื้อรังมานานจนเป็นเหตุให้เธอไม่สามารถมีลูกได้ โตรู้ได้ว่าการไม่สามารถมีลูกเองได้ นำความเสียใจมาให้กับแหม่มอย่างมาก และการเลี้ยงเด็กกำพร้าก็เป็นทางที่คน ทั้งคู่เลือกเตอร์ ที่มาจากคำว่า Together เป็นชื่อของเด็กน้อย สมาชิกใหม่ของบ้านโต แหม่มทุ่มเทดูแลและรักเตอร์ไม่ผิดอะไรกับแม่แท้ๆควรจะทำ แต่มุมของโต โตได้ทำทีว่ารู้สึกรักเด็ก เตอร์ไปกับแหม่มเพื่อหวังให้แหม่มมีความสุขเท่านั้น เพราะตัวโตเองไม่เคยเชื่อว่าความรักจริงๆแบบพ่อแม่รักลูกจะเกิดขึ้นได้จริงในการขอเด็กมาเลี้ยงแต่แล้ววันหนึ่ง โรคร้ายก็พรากแหม่มไปจากโตอย่างกระทันหัน โตที่ตอนนี้เต็มไปด้วยความหดหู่ในการสูญเสียคนรัก ซ้ำร้ายการงานที่ทำก็ตกต่ำถึงขีดสุด บวกกับภาระเลี้ยงดูเด็กที่เค้าไม่เคยรัก ก็หนักหนาเกินกว่าจะรับมือไหวจนอยากจะยุติเรื่องเลี้ยงเด็กน้อยที่เค้าไม่รัก แต่ก็ทำไม่ได้เพราะคำสัญญาสุดท้ายที่ให้ไว้กับแหม่มนั่นเองโตกัดฟันสู้ต่อ เลิกท้อแท้ และพยายามเลี้ยงดูเตอร์ในหนทางของตัวเอง ซึ่งเตอร์นี่เองที่เป็นจุดเริ่มต้นการเปลี่ยนทัศนะคติของโตทีละน้อยโดยที่โตไม่รู้ตัวที่สุดแล้ว ในครอบครัวของโตนอกจากจะมีเตอร์แล้ว เค้ายังได้พ่อต้อมและมิ้นเข้ามาในชีวิตอีกครั้ง ทุกคนเปิดใจให้กันและกันอย่างไม่เคยเป็นมาก่อน ซึ่งโตเข้าใจว่าเรื่องดีๆทั้งหมดนี้เกิดจากเตอร์ลูกของเค้า โดยไม่รู้ตัวเลยว่าส่วนสำคัญของเรื่องนี้ก็คือ ตัวเค้าเองที่เปลี่ยนแปลงตัวเอง จนนำหัวใจของทุกๆคนมาผูกกันอีกครั้ง เรื่องที่ 5 คำไม่กี่คำเรื่องราวของ กันต์ สถาปนิกหนุ่มชื่อดัง ที่ดันไปตกหลุมรัก แพร “ว่าที่ภรรยา”ของภูผา เขารู้จักเธอจากการแนะนำของเพื่อนคนหนึ่ง ที่ต้องการให้เขามาช่วยออกแบบเรือนหอให้ โดยตลอดเวลาของการทำงาน ทำให้กันต์และแพร ต้องตกอยู่ในสถานณ์การที่ต้องเจอกันบ่อยครั้ง จึงเป็นการยากที่เขาจะหักห้ามใจตัวเองแม้ดูๆไปแล้ว เหมือนว่าการกระทำของเขาจะเป็นสิ่งที่ผิด แต่เมื่อได้พบความจริงบางอย่าง....จึงทำให้รู้ว่า“แพรว่าที่ภรรยาของภูผา” คนที่ทำให้เขาต้องตกอยู่ในสถานการ์ณเช่นนี้ ที่แท้ก็คือ “แฟนเก่า” ของเขานั้นเอง ที่เกิด “ความจำเสื่อม” จากการประสบอุบัติเหตุ เมื่อ 5 ปีก่อน และเรื่องนี้เอง ก็ค่อยๆทำให้ ภูผารับรู้ได้ ถึงสถานการณ์ที่อึดอัดของพวกเขาทั้ง 3 คนกันต์พยายามทำทุกทางที่ทำให้ความทรงจำของแพรกลับมา ทั้งๆที่ยังไม่รู้ว่า เรื่องราวของพวกเขาจะจบลงอย่างไรแพร เมื่อความทรงจำของเธอกลับมา เธอจะทำอย่างไรต่อไป ภูผา จะรับมือได้ไหม ถ้ารู้ว่าเมื่อไหร่ที่ความทรงจำแพรกลับมา เขาอาจจะสูญเสียเธอไปตลอดกาล พวกเขาจะทำอย่างไรกับความรักครั้งนี้....ระหว่าง “ความถูกต้อง” หรือ “เสียงเรียกร้องจากหัวใจ”
#True Love Story#True Love Story เพราะเธอคือรัก#True4u#กาลครั้งหนึ่ง#ก้อง-สหรัถ#คนที่คุณก็รู้ว่าใคร#คำไม่กี่คำ#จ๋า-ณัฐฐาวีรนุช#ทรูโฟร์ยู#บีม-กวี#มินิซีรีส์รัก#รักคุณเข้าอีกแล้ว#ลีโอ-พุฒ#วาสนา-สิทธิเวช#หัวใจผูก กัน#เพราะเธอคือรัก#เรื่องย่อ#เศรษฐา-ศิระฉายา#แดน-วรเวช#แพนเค้ก-เขมนิจ#โดนัท-มนัสนันท์#โทนี่-รากแก่น#โบวี่-อัฐ มา#ใบเตย-สุวพิชญ์
แดน โคจรประกบ แพนเค้กครั้งแรก!! เจอศึกหนักใน True Love Story เพราะเธอคือรัก
ต้อย เศรษฐา ล้มจริง!! ระหว่างถ่ายฯ True Love Story
จ๋า บีม แท็กทีมดราม่าจัดหนักใน True Love Story เพราะเธอคือรัก ตอน กาลครั้งหนึ่ง
ใบเตย สุวพิชญ์ เผยมุมมองความรัก ใน True Love Story เพราะเธอคือรัก
เขินหนัก!! เตย สุวพิชญ์ โดน โทนี่ โปรยเสน่ห์ ปาดชิมคาราเมลจากปาก